
DR.31.3.2010 93 

 
royalti atau tarif yang dikenakan oleh mana-mana badan pelesenan iaitu PPM, 
MACP dan PRISM untuk membawa kes mereka ke Tribunal Hak Cipta untuk 
mendapatkan penyelesaian. 

 Walau bagaimanapun, pun tiada sebarang kes atau aduan dibuat kepada 
tribunal ini dan kementerian akan mengadakan lebih banyak program advocacy 
untuk memaklumkan akan kesediaan platform ini untuk mana-mana pihak supaya 
kes-kes berkaitan dengan hak cipta boleh dibawa ke tribunal ini. Tadi saya sudah 
sebutkan tentang Akta Hak Cipta akan dipinda untuk memperluaskan kuasa 
tribunal kepada pengguna dan pemilik karya hak cipta untuk membawa sebarang 
masalah mengenai isu royalti kepada tribunal hak cipta ini.  

 Pindaan Akta Hak Cipta akan memberikan kuasa kepada Menteri untuk 
memantau dari semasa ke semasa dari aspek kutipan royalti, pengagihan dan 
menyelesaikan sebarang pertelingkahan mengenai penggunaan karya hak cipta. 
Kementerian telah mengadakan beberapa siri perbincangan dengan pihak kutipan 
royalti, artis dan syarikat rakaman untuk mengkaji semula dan membincangkan isu 
penetapan tarif royalti. Untuk makluman Dewan, pada 11 Mac 2010, satu 
mesyuarat mengenai isu penetapan tarif atau kadar pembayaran royalti telah 
diadakan di kementerian dan dipengerusikan oleh saya sendiri.  

 Mesyuarat tersebut dihadiri oleh semua persatuan yang ada kaitan 
dengan muzik rakaman dan juga dengan pemungut-pemungut royalti. Mesyuarat 
lanjutan akan diteruskan oleh pihak kementerian dan perbincangan-perbincangan 
mengenai bagaimana cara kutipan dilakukan dan juga apa saja berkaitan dengan 
royalti akan diteruskan dari semasa ke semasa.  

 Dari aspek ketulusan, walaupun masih dipertikaikan, hak cipta merupakan 
hak persendirian ataupun private rights. Kadar ketetapan royalti adalah 
berdasarkan kepada rundingan di antara pemilik-pemilik karya hak cipta, 
persatuan-persatuan perniagaan, dan badan-badan kutipan royalti. Ahli-ahli yang 
diwakili oleh badan tersebut bolehlah membuat pemeriksaan ke atas kutipan yang 
dilakukan oleh badan-badan tersebut. Kutipan dari stesen-stesen penyiaran radio 
dan televisyen pula adalah berdasarkan log dan queue sheet dan badan-badan 
pengutip royalti akan membuat bayaran berdasarkan bilangan penyiaran lagu 
tersebut. Bagi pusat-pusat karaoke pula di mana lagu-lagu biasanya disimpan di 
dalam server-server komputer, formula kutipan dan pengagihan adalah 
berdasarkan kepada persetujuan ahli-ahli atau pemilik karya hak cipta tersebut 
dan lembaga pengarah badan-badan pengutip royalti.  

 Badan-badan pemungut royalti... 

 Tuan Mohd. Yusmadi bin Mohd. Yusoff [Balik Pulau]: Yang Berhormat 
Menteri, sikit sahaja.  

 Dato’ Sri Ismail Sabri bin Yaakob: Adalah ditubuhkan di bawah Akta 
Syarikat 1995 di mana ia perlu menghantar penyata akaun yang telah diaudit 
setiap tahun kepada SSM. Sesiapa yang ingin mengetahui mengenai akaun 
tersebut boleh memohon salinan yang diakui sah oleh SSM.  

 Tuan Mohd. Yusmadi bin Mohd. Yusoff [Balik Pulau]: Yang Berhormat 
Menteri, saya juga ingin Menteri memberi perhatian terutama sebelum dasar ini 
diperhalusi dan dikemas kini kerana antara aduannya ialah kadar royalti terutama 
untuk kerja-kerja seni, pada pandangan mereka kelompok seni ini masih lagi di 
peringkat yang tidak betul-betul menghargai nilai kreatif, pengkarya, artis, 
komposer, filem production dan sebagainya. Jadi mungkin disebabkan faktor-
faktor yang mungkin saya rasa pada peringkat ini, penggubal dasar perlu melihat 
kerana mereka mengatakan mereka kadang-kadang tidak mempunyai pilihan. 



royalti atau tarif yang dikenakan oleh mana-mana badan pelesenan iaitu PPM, MACP dan PRISM untuk membawa kes mereka ke Tribunal Hak Cipta untuk mendapatkan penyelesaian. Walau bagaimanapun, pun tiada sebarang kes atau aduan dibuat kepada tribunal ini dan kementerian akan mengadakan lebih banyak program advocacy untuk memaklumkan akan kesediaan platform ini untuk mana-mana pihak supaya kes-kes berkaitan dengan hak cipta boleh dibawa ke tribunal ini. Tadi saya sudah sebutkan tentang Akta Hak Cipta akan dipinda untuk memperluaskan kuasa tribunal kepada pengguna dan pemilik karya hak cipta untuk membawa sebarang masalah mengenai isu royalti kepada tribunal hak cipta ini. Pindaan Akta Hak Cipta akan memberikan kuasa kepada Menteri untuk memantau dari semasa ke semasa dari aspek kutipan royalti, pengagihan dan menyelesaikan sebarang pertelingkahan mengenai penggunaan karya hak cipta. Kementerian telah mengadakan beberapa siri perbincangan dengan pihak kutipan royalti, artis dan syarikat rakaman untuk mengkaji semula dan membincangkan isu penetapan tarif royalti. Untuk makluman Dewan, pada 11 Mac 2010, satu mesyuarat mengenai isu penetapan tarif atau kadar pembayaran royalti telah diadakan di kementerian dan dipengerusikan oleh saya sendiri. Mesyuarat tersebut dihadiri oleh semua persatuan yang ada kaitan dengan muzik rakaman dan juga dengan pemungut-pemungut royalti. Mesyuarat lanjutan akan diteruskan oleh pihak kementerian dan perbincangan-perbincangan mengenai bagaimana cara kutipan dilakukan dan juga apa saja berkaitan dengan royalti akan diteruskan dari semasa ke semasa. Dari aspek ketulusan, walaupun masih dipertikaikan, hak cipta merupakan hak persendirian ataupun private rights. Kadar ketetapan royalti adalah berdasarkan kepada rundingan di antara pemilik-pemilik karya hak cipta, persatuan-persatuan perniagaan, dan badan-badan kutipan royalti. Ahli-ahli yang diwakili oleh badan tersebut bolehlah membuat pemeriksaan ke atas kutipan yang dilakukan oleh badan-badan tersebut. Kutipan dari stesen-stesen penyiaran radio dan televisyen pula adalah berdasarkan log dan queue sheet dan badan-badan pengutip royalti akan membuat bayaran berdasarkan bilangan penyiaran lagu tersebut. Bagi pusat-pusat karaoke pula di mana lagu-lagu biasanya disimpan di dalam server-server komputer, formula kutipan dan pengagihan adalah berdasarkan kepada persetujuan ahli-ahli atau pemilik karya hak cipta tersebut dan lembaga pengarah badan-badan pengutip royalti. Badan-badan pemungut royalti... Tuan Mohd. Yusmadi bin Mohd. Yusoff [Balik Pulau]: Yang Berhormat Menteri, sikit sahaja. Dato' Sri Ismail Sabri bin Yaakob: Adalah ditubuhkan di bawah Akta Syarikat 1995 di mana ia perlu menghantar penyata akaun yang telah diaudit setiap tahun kepada SSM. Sesiapa yang ingin mengetahui mengenai akaun tersebut boleh memohon salinan yang diakui sah oleh SSM. Tuan Mohd. Yusmadi bin Mohd. Yusoff [Balik Pulau]: Yang Berhormat Menteri, saya juga ingin Menteri memberi perhatian terutama sebelum dasar ini diperhalusi dan dikemas kini kerana antara aduannya ialah kadar royalti terutama untuk kerja-kerja seni, pada pandangan mereka kelompok seni ini masih lagi di peringkat yang tidak betul-betul menghargai nilai kreatif, pengkarya, artis, komposer, filem production dan sebagainya. Jadi mungkin disebabkan faktor- faktor yang mungkin saya rasa pada peringkat ini, penggubal dasar perlu melihat kerana mereka mengatakan mereka kadang-kadang tidak mempunyai pilihan.